Publication: Magyar Közlöny
Issue: MK-2008-102 (Year: 2008, Number: 102)
Era: 2004-2010
Section: 17/2005. (IX. 15.) rendelete (a továbbiakban: Ör.) 2. számú melléklet 9. pontjában megállapított, a mozgóbolti,
Paragraph Index: 141

17/2005. (IX. 15.) rendelete (a továbbiakban: Ör.) 2. számú melléklet 9. pontjában megállapított, a mozgóbolti, mozgóárusi tevékenységre vonatkozó díjtétel alkotmányellenességének megállapítását és e rendelkezés megsemmisítését kérte az Alkotmánybíróságtól. Az indítványozó egy országos hálózattal rendelkezõ, mozgóbolti tevékenységet vállalkozók bevonásával végzõ gazdálkodó szervezet, amely a különbözõ önkormányzatok közigazgatási területén engedély alapján mozgóbolti tevékenységet végez. Rábapatona Község Önkormányzatának Képviselõ-testülete (a továbbiakban: Képviselõtestület) az Ör. 19. § (2) bekezdésében 2005. november 1-jei hatállyal a mozgóbolt és a mozgóárus vonatkozásában a közterület használatáért fizetendõ díjtételt 5000 Ft/nap+Áfa összegben állapította meg. Az indítványozó szerint ez a közterület-használati díj indokolatlan és jogellenesen magas volt. A Képviselõ-testület 2006. január 1-jével az Ör.-t a módosításáról szóló 24/2005. (XII. 15.) rendelettel módosította, ettõl az idõponttól a mozgóboltból történõ értékesítés esetén a közterület használat díja 2500 Ft/nap. Az indítványozó szerint az Ör. módosított 2. számú melléklete 9. pontja több okból is alkotmányellenes. Az Alkotmány 70/A. §-ában foglalt diszkrimináció tilalmába ütközik és „indokolatlanul hátrányos helyzetbe hozza a mozgóbolti, illetve mozgóárusi tevékenységet végzõ piaci szereplõket a többi kereskedõhöz képest” a lényegesen magasabb, napi 2500 Ft-os közterület-használati díj megállapításával. Az Alkotmánynak a gazdasági verseny szabadságát deklaráló 9. § (2) bekezdésével is ellentétes ez a szabályozás, amely az egyes „piaci szereplõket leküzdhetetlen versenyhátrányba hozta”. Az indítványozó példaként kiszámolta, hogy egy hónapos állandó árusítás esetén a mozgóbolt üzemeltetõje egy hasonló nagyságú lakókocsiról értékesítõ kereskedõ közel négy éves díját köteles megfizetni. Az indítványozó megjegyezte továbbá, hogy statisztikái szerint a Rábapatonát érintõ 2004. évi teljes árbevétele kevesebb volt, mint a közterület használatáért fizetendõ díj. Az indítványozó az alkotmányellenesség alátámasztásaként hivatkozott az Alkotmánybíróságnak a

Source: https://magyarkozlony.hu/hivatalos-lapok/564ed59f5517299d787fac2958cfa41d8619bc0a/dokumentumok/6b4131e32d1b19fafafb4eed282970b7f2b8fab5/letoltes